CELEX: 32004R2148
Language: mt
Date: 2004-12-16 00:00:00
Title: Regolament tal-Kummissjoni Nru 2148/2004 tas- 16 ta' Diċembru 2004 dwar l-awtorizzazzjonijiet permanenti u proviżorji ta’ ċerti addittivi u l-awtorizzazzjoni ta’ użi ġodda ta’ addittiv diġà awtorizzat fl-għalf tal-bhejjem Test b’rilevanza għaż-ŻEE.

5.7.2006   
            
            
               MT
            
            
               Il-Ġurnal Uffiċjali ta' l-Unjoni Ewropea
            
            
               361
            
         REGOLAMENT TAL-KUMMISSJONI Nru 2148/2004
   tas-16 ta' Diċembru 2004
   dwar l-awtorizzazzjonijiet permanenti u proviżorji ta’ ċerti addittivi u l-awtorizzazzjoni ta’ użi ġodda ta’ addittiv diġà awtorizzat fl-għalf tal-bhejjem
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 dwar addittivi fl-għalf tal-bhejjem (1), u b’mod partikolari l-Artikoli 3 u 9d(1) u 9e(1) tagħha,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar addittivi għall-użu fin-nutriment ta’ l-annimali (2), u b’mod partikolari l-Artikolu 25 tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprovdi għall-awtorizzazzjoni ta’ addittivi għall-użu fin-nutriment ta’ l-annimali fl-Unjoni Ewropea.
            
         
               (2)
            
            
               L-Artikolu 25 tar-Regolament (KE) Nru 1831/2003 jniżżel il-miżuri transizzjonali għall-applikazzjonijiet għall-awtorizzazzjoni ta’ addittivi ta’ l-għalf sottomessi skond id-Direttiva 70/524 qabel id-data ta’ applikazzjoni ta’ dak ir-Regolament.
            
         
               (3)
            
            
               L-applikazzjonijiet għall-awtorizzazzjoni għall-addittivi elenkati fl-annessi għal dan ir-Regolament kienu sottomessi qabel id-data ta’ applikazzjoni tar-Regolament (KE) Nru 1831/2003.
            
         
               (4)
            
            
               Kummenti tal-bidu mill-Istati Membri dwar dawn l-applikazzjonijiet inħarġu skond l-Artikolu 4(4) tad-Direttiva 70/524/KEE u kienu ppreżentati lill-Kummissjoni qabel id-data ta’ l-applikazzjoni tar-Regolament (KE) Nru 1831/2003. Tali applikazzjonijiet għalhekk għandhom ikomplu jkunu ttrattati skond l-Artikolu 4 tad-Direttiva 70/524/KEE.
            
         
               (5)
            
            
               L-użu tal-prodott, klinoptilolite ta’ oriġini vulkanika, bħala addittiv ta’ l-għalf li jagħmel parti mill-kategorija ta’ “binders, aġenti anti-caking u koagulanti”, kien awtorizzat proviżorjament, għall-ewwel darba, għall-ħnieżer, fniek u tajr bir-Regolament (KE) Nru 1245/1999 (3).
            
         
               (6)
            
            
               Data ġdida kienet sottomessa biex issaħħaħ applikazzjoni għall-awtorizzazzjoni mingħajr limitu ta’ żmien. L-eżaminazzjoni turi li l-kundizzjonijiet mniżżla fid-Direttiva 70/524/KEE għal tali awtorizzazzjoni kienu sodisfatti.
            
         
               (7)
            
            
               Għaldaqstant, l-użu ta’ dan il-prodott, klinoptilolite ta’ oriġini vulkanika, għandu jkun awtorizzat mingħajr limitu ta’ żmien, skond ċerti kundizzjonijiet mniżżla fl-Anness I għal dan ir-Regolament.
            
         
               (8)
            
            
               L-użu tat-taħlita tal-mikro-organiżmu Bacillus licheniformis (DSM 5749) u Bacillus subtilis (DSM 5750) kienet awtorizzata proviżorjament għall-ħnieżer għas-smin u mingħajr limitu ta’ żmien għall-ħnienes bir-Regolament tal-Kummissjoni (KE) Nru 2437/2000 (4).
            
         
               (9)
            
            
               Data ġdida kienet sottomessa biex issaħħaħ applikazzjoni għall-awtorizzazzjoni mingħajr limitu ta’ żmien ta’ dik it-taħlita tal-mikro-organiżmu għall-ħnieżer għas-smin. L-eżaminazzjoni turi li l-kundizzjonijiet mniżżla fid-Direttiva 70/524/KEE għal tali awtorizzazzjoni huma sodisfatti. Data ġdida kienet sottomessa biex issaħħaħ l-applikazzjoni biex timmodifika l-età massima ta’ dik it-taħlita tal-mikro-organiżmu għall-ħnienes. L-eżaminazzjoni turi li l-kondizzjonijiet għal tali modifikazzjoni ta’ l-awtorizzazzjoni huma sodisfatti.
            
         
               (10)
            
            
               L-użu tat-taħlita mikro-organiżmu ta’ Saccharomyces cerevisiae (NCYC Sc 47) kienet awtorizzata proviżorjament, għall-ewwel darba, għall-ħnienes bir-Regolament tal-Kummissjoni (KE) Nru 1436/98 (5).
            
         
               (11)
            
            
               L-użu tat-taħlita mikro-organiżmu ta’ Enterococcus faecium (DSM 7134) u Lactobacillus rhamnosus (DSM 7133) kienet awtorizzata proviżorjament għall-ħnienes, għall-ewwel darba bir-Regolament tal-Kummissjoni (KE) Nru 2690/99 (6).
            
         
               (12)
            
            
               Data ġdida kienet sottomessa biex issaħħaħ applikazzjoni għall-awtorizzazzjoni mingħajr limitu ta’ żmien ta’ dawk iż-żewġ taħlitiet tal-mikro-organiżmu. L-eżaminazzjoni turi li l-kundizzjonijiet mniżżla fid-Direttiva 70/524/KEE għal tali awtorizzazzjoni huma sodisfatti.
            
         
               (13)
            
            
               Għaldaqstant, l-użu ta’ dawk it-tlett taħlitiet tal-mikro-organiżmu, kif speċifikat fl-Anness II, għandu jkun awtorizzat mingħajr limitu taż-żmien.
            
         
               (14)
            
            
               Data kienet sottomessa biex issaħħaħ applikazzjoni biex tinkiseb awtorizzazzjoni għal addittiv ġdid li jagħmel parti mill-grupp tal-mikro-organiżmi, Kluyveromyces marxianus tat-tip lactisK1 (BCCM/MUCL 39434) għall-baqar tal-ħalib.
            
         
               (15)
            
            
               L-eżaminazzjoni ta’ l-applikazzjoni għall-awtorizzazzjoni sottomessa, fir-rigward tat-taħlita tal-mikro-organiżmu speċifikat fl-Anness III għal dan ir-Regolament, turi li l-kondizzjonijiet msemmija fl-Artikolu 9e(1) tad-Direttiva 70/524/KEE huma sodisfatti.
            
         
               (16)
            
            
               Il-Kumitat Xjentifiku dwar in-Nutriment ta’ l-Annimali (SCAN) ta opinjoni fuq l-użu ta’ dan l-addittiv fl-għalf tal-bhejjem. “Opinjoni fuq l-użu ta’ ċerti mikro-organiżmi bħala addittivi fl-għalf tal-bhejjem” fil-25 ta’ April 2003, li tikkonkludi li dan l-addittiv ma jippreżentax riskju għas-saħħa ta’ l-annimali, s-saħħa umana jew l-ambjent, skond il-kundizzjonijiet mniżżla fl-Anness III għal dan ir-Regolament.
            
         
               (17)
            
            
               L-użu tat-taħlita ta’ l-enżimi ta’ endo-1,3(4)-beta-glucanase prodotta mit-Trichoderma longibrachiatum (CNCM MA 6-10 W) kienet awtorizzata proviżorjament għat-tiġieġ għas-smin, għall-ewwel darba bir-Regolament tal-Kummissjoni (KE) Nru 1436/98.
            
         
               (18)
            
            
               L-użu tat-taħlita ta’ l-enżimi ta’ endo-1,4-beta-glucanase prodotta bit-Trichoderma longibrachiatum (IMI SD 142) kienet awtorizzata proviżorjament għat-tiġieġ għas-smin, għall-ewwel darba bir-Regolament tal-Kummissjoni (KE) Nru 1436/98 (forma likwida) u bir-Regolament tal-Kummissjoni (KE) Nru 1353/2000 (7) (forma solida).
            
         
               L-użu
            
            
               tat-taħlita ta’ l-enżimi ta’ endo-1,4-beta-glucanase prodotta bit-Trichoderma longibrachiatum (IMI SD 135) kienet awtorizzata proviżorjament għat-tiġieġ għas-smin, għall-(19) ewwel darba bir-Regolament tal-Kummissjoni (KE) Nru 1436/98 (forma likwida) u bir-Regolament tal-Kummissjoni (KE) Nru 1353/2000 (forma solida).
            
         
               (20)
            
            
               Data ġdida kienet sottomessa biex issaħħaħ l-applikazzjoni għall-awtorizzazzjoni mingħajr limitu ta’ żmien ta’ dawk it-tliet taħlitiet enzyme. L-eżaminazzjoni turi li l-kundizzjonijiet mniżżla fl-Artikolu 3a tad-Direttiva 70/524/KEE għal tali awtorizzazzjoni huma sodisfatti.
            
         
               (21)
            
            
               Għaldaqstant, l-użu ta’ dawn it-tliet taħlitiet ta’ l-enżimi, kif speċifikat fl-Anness IV, għandu jkun awtorizzat mingħajr limitu taż-żmien.
            
         
               (22)
            
            
               L-użu tat-taħlita ta’ l-enżimi endo-1,3(4)-beta-glucanase u endo-1,4-beta-xylanase prodotta mill-Penicillium funiculosum (IMI SD 101) hija awtorizzata mingħajr limitu taż-żmien għat-tiġieġ għas-smin, bir-Regolament tal-Kummissjoni KE) Nru 1259/2004 (8). L-użu ta’ din it-taħlita kienet awtorizzata proviżorjament għad-dundjani għas-smin, għall-qroqqa u għall-ħnieżer għas-smin bir-Regolament tal-Kummissjoni (KE) Nru 418/2001 (9).
            
         
               (23)
            
            
               Data ġdida kienet sottomessa biex issaħħaħ applikazzjoni biex testendi l-awtorizzazzjoni ta’ l-użu ta’ din it-taħlita ta’ l-enżimi ħall-ħnienes u papri għas-smin.
            
         
               (24)
            
            
               L-Awtorità Ewropea għas-Sigurtà ta’ l-Ikel (EFSA) tat opinjoni dwar l-użu ta’ din it-taħlita li tikkonkludi li din it-taħlita ma tippreżentax riskju għal dawn il-kategoriji addizzjonali ta’ l-annimali, skond kundizzjonijiet mniżżla fl-Anness V għal dan ir-Regolament.
            
         
               (25)
            
            
               L-eżaminazzjoni turi li l-kundizzjonijiet mniżżla fl-Artikolu 9e(1) tad-Direttiva 70/524/KEE għall-wtorizzazzjoni ta’ tali taħlita kienu sodisfatti.
            
         
               (26)
            
            
               Għaldaqstant, l-użu ta’ din it-taħlita ta’ l-enżimi, kif speċifikata fl-Anness V, għandha tkun awtorizzata proviżorjament għal erba’ snin.
            
         
               (27)
            
            
               L-evalwazzjoni ta’ dawn l-applikazzjonijiet turi li ċerti proċeduri għandhom ikunu meħtieġa sabiex jipproteġu l-ħaddiema milli jkunu esposti għall-addittivi mniżżla fl-Annessi. Tali protezzjoni għandha tkun żgurata bl-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri biex jinkoraġġixxu miljoramenti fis-sigurtà u s-saħħa tal-ħaddiema fuq ix-xogħol (10).
            
         
               (28)
            
            
               Il-miżuri provduti f’dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali.
            
         ADOTTAT DAN IR-REGOLAMENT
   Artikolu 1
   It-taħlita ta’ dan il-grupp “Binders, aġenti anti-caking u koagulanti”, hija awtorizzata għal użu mingħajr limitu taż-żmien bħala addittiv fin-nutriment ta’ l-annimali skond il-kondizzjonijiet mniżżla fl-Anness I.
   Artikolu 2
   It-taħlita tal-grupp “Mikro-organiżmi”, hija awtorizzata għal użu mingħajr limitu taż-żmien bħala addittivi fin-nutriment ta’ l-annimali skond il-kundizzjonijiet mniżżla fl-Anness II.
   Artikolu 3
   It-taħlita tal-grupp “Mikro-organiżmi”, hija awtorizzata proviżorjament għal erba’ snin bħala addittiv fin-nutriment tal-bhejjem skond il-kundizzjonijiet mniżżla fl-Anness III.
   Artikolu 4
   It-taħlita tal-grupp “Enżimi”, hija awtorizzata għall-użu mingħajr limitu taż-żmien bħala addittivi fin-nutriment ta’ l-annimali skond il-kundizzjonijiet mniżżla fl-Anness IV.
   Artikolu 5
   It-taħlita tal-grupp “Enżimi”, hija awtorizzata proviżorjament għal erba’ snin bħala addittiv fin-nutriment ta’ l-annimali skond il-kundizzjonijiet mniżżla fl-Anness V.
   Artikolu 6
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmula fi Brussel, nhar is-16 ta' Diċembru 2004.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 270, 14.12.1970, p. 1. Direttiva kif emendata l-aħħar mir-Regolament tal-Kummissjoni 1800/2004 (ĠU L 317, 16.10.2004, p. 37).
   
      (2)  ĠU L 268, 18.10.2003, p. 29.
   
      (3)  ĠU L 150, tas-17.6.1999, p.15.
   
      (4)  ĠU L 280, ta’ l-4.11.2000, p.28.
   
      (5)  ĠU L 191, tas-7.7.1998, p.15.
   
      (6)  ĠU L 326, tat-18.12.1999, p.33.
   
      (7)  ĠU L 155, tat-28.6.2000, p.15.
   
      (8)  ĠU L 239, tad-9.7.2004, p.8.
   
      (9)  ĠU L 62, tat-2.3.2001, p.3.
   
      (10)  ĠU L 183, tad-29.6.1989, p.1.
   
      ANNESS I
      
                  KE Nru
               
               
                  Addittiv
               
               
                  Formola kimika, deskrizzjoni
               
               
                  Speċi jew kategorija ta’ l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem tal-perjodu ta’ awtorizzazzjoni
               
            
                  mg/kg ta’ għalf tal-bhejjem komplut
               
            
                  Binders, aġenti anti-caking u koagulanti
               
            
                  E 567
               
               
                  Klinoptilolite ta’ oriġini vulkanika
               
               
                  Aluminosilikat idrat bil-kalċjum ta’ oriġini volkanika li fih minimu ta’ 85 % ta’ klinoptilolite u massimu ta’ 15 % ta’ feldspar, majka u tafal nieqes mill-fibri u l-kwarz.
                  Kontenut massimu ta’ ċomb: 80 mg/kg
               
               
                  Ħnieżer
               
               
                  —
               
               
                  —
               
               
                  20 000 
               
               
                  L-għalf kollu tal-bhejjem
               
               
                  Mingħajr limitu ta’ żmien
               
            
                  Fniek
               
               
                  —
               
               
                  —
               
               
                  20 000 
               
               
                  L-għalf kollu tal-bhejjem
               
               
                  Mingħajr limitu ta’ żmien
               
            
                  Tajr
               
               
                  —
               
               
                  —
               
               
                  20 000 
               
               
                  L-għalf kollu tal-bhejjem
               
               
                  Mingħajr limitu ta’ żmien
               
            
   
      ANNESS II
      
                  KE Nru
               
               
                  Addittiv
               
               
                  Formola kimika, deskrizzjoni
               
               
                  Speċi jew kategorija ta’ l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem tal-perjodu ta’ awtorizzazzjoni
               
            
                  CFU/kg ta’ għalf tal-bhejjem komplut
               
            
                  Mikro-organiżmi
               
            
                  E 1700
               
               
                  Bacillus licheniformis
                  DSM 5749
                  Bacillus subtilis
                  DSM 5750
                  (f’proporzjoni 1/1)
               
               
                  Taħlita ta’ Bacillus licheniformis u Bacillus subtilis li fiha minimu ta’:
                  3,2 x 109 CFU/g additiv (1,6 x 109 CFU/g additiv ta’ kull batterju)
               
               
                  Ħnieżer għas-smin
               
               
                  —
               
               
                  1,28 x 109
                  
               
               
                  1,28 x 109
                  
               
               
                  Fl-istruzzjonijiet għall-użu ta’ l-additiv u s-sustanza ta’ qabel it-taħlit, indika t-temperatura ta' ħażna, il-perjodu ta' kemm tista' ddum il-ħażna u l-istabbilità għall-pelleting.
               
               
                  Mingħajr limitu ta’ żmien
               
            
                  Ħnienes
               
               
                  —
               
               
                  1,28 x 109
                  
               
               
                  3.2 x 109
                  
               
               
                  Fl-istruzzjonijiet għall-użu ta’ l-additiv u s-sustanza ta’ qabel it-taħlit, indika t-temperatura ta' ħażna, il-perjodu ta' kemm tista' ddum il-ħażna u l-istabbilità għall-pelleting.
                  Għall-użu f’ħnienes sa approssivament 35 kg.
               
               
                  Mingħajr limitu ta’ żmien
               
            
                  E 1702
               
               
                  Saccharomyces cerevisiae
                  NCYC Sc 47
               
               
                  Preparazzjoni ta’ Saccharomyces cerevisiae li fih minimu ta’:
                  5 x 109 CFU/g additiv
               
               
                  Ħnienes (miftuma)
                  —
               
               
                  5 x 109
                  
               
               
                  1 x 1010
                  
               
               
                  Fl-istruzzjonijiet għall-użu ta’ l-additiv u s-sustanza ta’ qabel it-taħlit, indika t-temperatura ta' ħażna, il-perjodu ta' kemm tista' ddum il-ħażna u l-istabbilità għall-pelleting.
               
               
                  Għall-użu f’ħnienes miftuma sa approssivament 35 kg.
                  Mingħajr limitu ta’ żmien
               
               
                  E 1706
               
            
                  Enterococcus faecium
               
               
                  DSM 7134
                  Lactobacillus rhamnosus
                  DSM 7133
                  Taħlita ta’:
               
               
                  
                     Enterococcus faecium li fih minimu ta’:
                  7 x 109 CFU/g
                  u ta’
                  
                     Lactobacillus rhamnosus li fih minimu ta’:
               
               
                  3 x 109 CFU/g
                  Ħnienes (miftuma)
               
               
                  —
               
               
                  2.5 x 109
                  
               
               
                  5 x 109
                  
               
               
                  Fl-istruzzjonijiet għall-użu ta’ l-additiv u s-sustanza ta’ qabel it-taħlit, indika t-temperatura ta' ħażna, il-perjodu ta' kemm tista' ddum il-ħażna u l-istabbilità għall-pelleting.
                  Għall-użu f’ħnienes miftuma sa approssivament 35 kg.
               
               
                  Mingħajr limitu ta’ żmien
               
            
   
      ANNESS III
      
                  Nru (jew KE Nru.)
               
               
                  Addittiv
               
               
                  Formola kimika, deskrizzjoni
               
               
                  Speċi jew kategorija ta’ l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem tal-perjodu ta’ awtorizzazzjoni
               
            
                  CFU/kg ta’ għalf tal-bhejjem komplut
               
            
                  Mikro-organiżmi
               
            
                  24
               
               
                  
                     Kluyveromyces marxianus var. lactisK1 BCCM/MUCL 39434
               
               
                  Preparazzjoni ta’ Kluyveromyces marxianus var. lactisK1 li fih attività minima ta’:
               
               
                  1.0 x 108 CFU/g
               
               
                  Baqar tal-ħalib
               
               
                  0.25 x 106
                  
               
               
                  1.0 x 106
                  
               
               
                  Fl-istruzzjonijiet għall-użu ta’ l-addittiv u s-sustanza ta’ qabel it-taħlit, indika t-temperatura tal-ħażna u l-perjodu ta’ kemm tista’ ddum il-ħażna.
                  Tużax f’sustanza ta’ qabel it-taħlit pelleted u f’għalf tal-bhejjem.
                  Uża f’baqar tal-ħalib, b’mod partikolari meta jkunu ser jilħqu l-massimu tal-produzzjoni tal-ħalib ta’ kuljum, għal perjodu minimu ta’ 14 il-jum.
                  L-ammont ta’ porzjon ta’ kuljum amministrata għal kull baqra hija 1,0 x 107 CFU.
               
               
                  Data [à compléter par le service publiant l’acte au J.O: 4 ans à partir de l’entrée en vigueur du ce règlement]
                  
               
            
   
      ANNESS IV
      
                  KE Nru
               
               
                  Addittiv
               
               
                  Formola kimika, deskrizzjoni
               
               
                  Speċi jew kategorija ta’ l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem tal-perjodu ta’ awtorizzazzjoni
               
            
                  Uniti ta’ attività/kg ta’ għalf ta’ l-annimali komplut
               
            
                  Enżimi
               
            
                  E 1615
               
               
                  
                     Endo-1,3(4)-beta-glucanase EC 3.2.1.6
               
               
                  Preparazzjoni ta’ endo-1,3(4)-beta-glucanase prodotta minn Trichoderma longibrachiatum (CNCM MA 6-10 W) li fih attività minima ta':
                  
                               
                           
                           
                              Forma solida: 70 000  BGN (1)g
                           
                        
                               
                           
                           
                              Forma likwida: 14 000  BGN/ml
                           
                        
               
                  Tiġieġ għas-smin
               
               
                  —
               
               
                  1 050  BGN
               
               
                  —
               
               
                  
                              1.
                           
                           
                              Fl-istruzzjonijiet għall-użu ta’ l-additiv u s-sustanza ta’ qabel it-taħlit, indika t-temperatura ta' ħażna, il-perjodu ta' kemm tista' ddum il-ħażna u l-istabbilità għall-pelleting.
                           
                        
                              2.
                           
                           
                              Doża rakkomandabbli kull kg ta’ għalf tal-bhejjem komplut:
                              2800 BGN
                           
                        
                              3.
                           
                           
                              Għall-użu f’għalf kompost għani fil-polisakkaridi li mhumiex tal-lamtu (prinċipalment beta- glucans), e.ż. li fih aktar minn 35 % xgħir.
                           
                        
               
                  Mingħajr limitu ta’ żmien
               
            
                  E 1616
               
               
                  
                     Endo-1.4-beta-glucanase EC 3.2.1.4
               
               
                  Prepazzjoni ta’ endo-1.4-beta-glucanase prodotta minn Trichoderma longibrachiatum (IMI SD 142) li fiha attività minima ta':
                  
                               
                           
                           
                              Forma solida: 2000 CU (2)/g
                           
                        
                               
                           
                           
                              Forma likwida: 2000 CU/ml
                           
                        
               
                  Tiġieġ għas-smin
               
               
                  —
               
               
                  500 CU
               
               
                  —
               
               
                  
                              1.
                           
                           
                              Fl-istruzzjonijiet għall-użu ta’ l-additiv u s-sustanza ta’ qabel it-taħlit, indika t-temperatura ta' ħażna, il-perjodu ta' kemm tista' ddum il-ħażna u l-istabbilità għall-pelleting.
                           
                        
                              2.
                           
                           
                              Doża rakkomandabbli kull kg ta’ għalf tal-bhejjem komplut:
                              500-1 000  CU.
                           
                        
                              3.
                           
                           
                              Għall-użu f’għalf kompost għani fil-polisakkaridi li mhumiex tal-lamtu prinċipalment beta- glucans), e.ż. li fih aktar minn 40% xgħir.
                           
                        
               
                  Mingħajr limitu taż-żmien
               
            
                  E 1617
               
               
                  
                     Endo-1,4-beta-xylanase EC 3.2.1.8
               
               
                  Prepazzjoni ta’ endo-1.4-beta-xylanase prodotta minn Trichoderma longibrachiatum (IMI SD 135) li fiha attività minima ta':
                  
                               
                           
                           
                              Forma solida: 6000 EPU (3)/g
                           
                        
                               
                           
                           
                              Forma likwida: 6000 EPU/ml
                           
                        
               
                  Tiġieġ għas-smin
               
               
                  —
               
               
                  1 500  EPU
               
               
                  —
               
               
                  
                              1.
                           
                           
                              Fl-istruzzjonijiet għall-użu ta’ l-additiv u s-sustanza ta’ qabel it-taħlit, indika t-temperatura ta' ħażna, il-perjodu ta' kemm tista' ddum il-ħażna u l-istabbilità għall-pelleting.
                           
                        
                              2.
                           
                           
                              Doża rakkomandabbli kull kg ta’ għalf tal-bhejjem komplut:
                              1 500 -3 000  EPU.
                           
                        
                              3.
                           
                           
                              Għall-użu f’għalf kompost għani fil-polisakkaridi li mhumiex tal-lamtu rinċipalment arabinoxylans), e.ż. li fih aktar minn 40 % qamħ.
                           
                        
               
                  Mingħajr limitu taż-żmien
               
            
         (1)  1 BGN huwa l-ammont ta’ l-enżimi li jillibera 1 micromoles ta’ zokkor li jirriduċi (ekwivalenti tal-glukożju) mix-xgħir beta-glucan kull minuta f'pH4,8 u 50°C.
      
         (2)  1 CU huwa l-ammont ta’ l-enżimi li jillibera 0,128 micromoles ta’ zokkor li jirriduċi (ekwivalenti tal-glukożju) mix-xgħir beta-glucan kull minuta f’ph 4,5 u 30°C.
      
         (3)  1 EPU huwa l-ammont ta’ enżimi li jillibera 0,0083 micromoles ta’ zokkor li jirriduċi (ekwivalenti tal-ksilożju) minn oat spelt xylan kull minuta f’ pH 4,7 u 30°C.
   
   
      ANNESS V
      
                  Nru.
                  jew KE Nru.)
               
               
                  Addittiv
               
               
                  Formola kimika, deskrizzjoni
               
               
                  Speċi jew kategorija ta’ l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem tal-perjodu ta’ awtorizzazzjoni
               
            
                  Uniti ta’ attività/kg ta’ għalf ta’ l-annimali komplut
               
            
                  Enżimi
               
            
                  30 (jew E 1604)
               
               
                  
                     Endo-1,3(4)-beta-glucanase EC 3.2.1.6
                  
                     Endo-1,4-beta-xylanase EC 3.2.1.8
               
               
                  Preparazzjoni ta’ endo-1,3(4)-beta-glucanase u endo-1,4-beta-xylanase prodott mill-Penicillium funiculosum (IMI SD 101) li fih attività minima ta’:
                  
                               
                           
                           
                              Forma tat-trab:
                              
                                           
                                       
                                       
                                          
                                             Endo-1,3(4)-beta-glucanase
                                          
                                          2 000  U (1)/g
                                       
                                    
                                           
                                       
                                       
                                          
                                             Endo-1,4-beta-xylanase:
                                          
                                          1400 U (2)/g
                                       
                                    
                        
                               
                           
                           
                              Forma likwida:
                              
                                           
                                       
                                       
                                          
                                             Endo-1,3(4)-beta-glucanase
                                          
                                          500 U/ml
                                       
                                    
                                           
                                       
                                       
                                          
                                             Endo-1,4-beta-xylanase
                                          
                                          350 U/ml
                                       
                                    
                        
               
                  Ħnienes (miftuma)
               
               
                   
               
               
                  
                     endo-1,3(4)-beta-glucanase: 100 U
               
               
                  —
               
               
                  
                              1.
                           
                           
                              Fl-istruzzjonijiet għall-użu ta’ l-additiv u s-sustanza ta’ qabel it-taħlit, indika t-temperatura ta' ħażna, il-perjodu ta' kemm tista' ddum il-ħażna u l-istabbilità għall-pelleting.
                           
                        
                              2.
                           
                           
                              Doża rakkomandabbli kull kg ta’ għalf tal-bhejjem komplut:
                              
                                           
                                       
                                       
                                          
                                             endo-1,3(4)-beta-glucanase: 100 U
                                       
                                    
                                           
                                       
                                       
                                          
                                             endo-1,4-beta-xylanase: 70 U
                                       
                                    
                        
                              3.
                           
                           
                              Għall-użu f’għalf kompost għani fil-polisakkaridi li mhumiex tal-lamtu (prinċipalment beta- glucan u arabinoxylans), e.ż. li fih aktar minn 30% xgħir jew 20 % qamħ.
                           
                        
                              4.
                           
                           
                              Għall-ħnienes miftuma sa approssivament 35 kg.
                           
                        
               
                  Data [à compléter par le service publiant l’acte au J.O: 4 ans à partir de l’entrée en vigueur du ce règlement]
                  
               
            
                  
                     endo-1,4-beta-xylanase: 70 U
               
               
                  —
               
            
                  Papri għas-smin
               
               
                  —
               
               
                  
                     endo-1,3(4)-beta-glucanase: 100 U
               
               
                  —
               
               
                  
                              1.
                           
                           
                              Fl-istruzzjonijiet għall-użu ta’ l-additiv u s-sustanza ta’ qabel it-taħlit, indika t-temperatura ta' ħażna, il-perjodu ta' kemm tista' ddum il-ħażna u l-istabbilità għall-pelleting.
                           
                        
                              2.
                           
                           
                              Doża rakkomandabbli kull kg ta’ għalf tal-bhejjem komplut:
                              
                                           
                                       
                                       
                                          
                                             endo-1,3(4)-beta-glucanase: 100 U
                                       
                                    
                                           
                                       
                                       
                                          
                                             endo-1,4-beta-xylanase: 70 U
                                       
                                    
                        
                              3.
                           
                           
                              Għall-użu f’għalf kompost għani fil-polisakkaridi li mhumiex tal-lamtu (prinċipalment beta- glucan u arabinoxylans), e.ż. li fih aktar minn 50 % xgħir jew 60 % qamħ.
                           
                        
               
                  Missing text
               
            
                  
                     endo-1,4-beta-xylanase: 70 U
               
               
                  —
               
            
         (1)  1 U huwa l-ammont ta’ enżimi li jillibera 5,55 micromoles ta’ zokkor li jirriduċi (ekwivalenti tal-maltożju) mix-xgħir beta-glucan kull minuta f’ pH 5,0 u 50 °C.
      
         (2)  1 U huwa l-ammont ta’ enżima li jillibera 4,00 micromoles ta’ zokkor li jirriduċi (ekwivalenti tal-maltożju) minn xylan ta’ njam tal-betula (birchwood xylan) kull minuta f’ pH 5,5 u 50 °C.